71. ΝΟΜΟΣ υπ' αριθ. 2171 της 6/6 Δεκ. 1993 (ΦΕΚ Α' 204) Επαναφορά στην κατάσταση της ενέργειας ανώτατων αξιωματικών των Ενόπλων Δυνάμεων. Άρθρ.1.-1.Για την κάλυψη υπηρεσιακών αναγκών των Ενόπλων Δυνάμεων με απόφαση του Κυβερνητικού Συμβουλίου εξωτερικής Πολιτικής και Εθνικής Άμυνας (Κ.Υ.Σ.Ε.Α.), που εκδίδεται ύστερα από πρόταση του Υπουργού Εθνικής Άμυνας, μπορεί να επαναφέρονται, εντός έξι μηνών από την ισχύ του παρόντος νόμου, στην κατάσταση ενέργειας, ως μόνιμοι, ανώτατοι αξιωματικοί των Ενόπλων Δυνάμεων που βρίσκονται σε αποστρατεία. 3.Οι αξιωματικοί που επαναφέρονται στην κατάσταση της ενέργειας θεωρούνται ότι δεν είχαν απομακρυνθεί ποτέ από τις Ένοπλες Δυνάμεις, ο δε εκτός υπηρεσίας χρόνος λογίζεται ως χρόνος πραγματικής υπηρεσίας για όλες τις περιπτώσεις, εκτός από το δικαίωμα της αναδρομικής λήψης αποδοχών. Οι ανωτέρω επανέρχονται στη θέση που είχαν στην οικεία επετηρίδα και καταλαμβάνουν κενές οργανικές θέσεις. (Αντί για τη  σελ. 230,397)  Σελ. 230,397(α) Τεύχος 1385 Σελ. 51 - 641 Ιεραρχία και προαγωγές Αξιωματικών 36.Γ.α.70-71 Εάν δεν υπάρχουν κενές οργανικές θέσεις, παραμένουν υπεράριθμοι, μέχρις ότου κενωθούν θέσεις τις οποίες και καταλαμβάνουν. Μέχρι την οριστική τοποθέτησή τους είναι στη διάθεση του Υπουργού Εθνικής Άμυνας. 3.Από την έναρξη της ισχύος του νόμου αυτού καταργείται η διάταξη της παρ. 2 του άρθρ. 18 του Νόμ. 1911/1990 (ΦΕΚ 166 Α'), (Τόμ. 36Δ, σελ. 1338,501). Άρθρ.2.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. 